Temeljem članka 34. Zakona o fiskalnoj odgovornosti (,,Narodne novine“, broj 111/18), članka 7. Uredbe o sastavljanju i predaji izjave o fiskalnoj odgovornosti i izvještaja o primjeni fiskalnih pravila („Narodne novine“, broj 95/19), Pravilnika o načinu korištenja vlastitih prihoda proračunskih korisnika Grada Umaga-Umago KLASA:400-01/20-01/05; URBROJ:2105/05-02-20-8 od 13.svibnja 2020. godine, članka 117. Zakona o vatrogastvu („Narodne novine“, broj 125/19 ,114 /22 i 155/23), te članka 20. Statuta Javne vatrogasne postrojbe Umag od 27. travnja 2021. godine, Vatrogasno vijeće Javne vatrogasne postrojbe Umag na sjednici održanoj dana 13.9.2024. donijelo je

**PRAVILNIK**

**O OSTVARIVANJU I NAČINU KORIŠTENJA VLASTITIH PRIHODA**

**OSTVARENIH OD OBAVLJANJA DJELATNOSTI**

**I. OPĆE ODREDBE**

**Članak 1.**

Ovim Pravilnikom uređuju se vrste prihoda Javne vatrogasne postrojbe Umag kao proračunskog korisnika (u daljnjem tekstu: JVP Umag) ostvarenih na tržištu od obavljanja registrirane djelatnosti, mjerila i način korištenja vlastitih i namjenskih prihoda, te druga pitanja vezana za korištenje posebnih prihoda.

**II. VRSTE PRIHODA**

**Vlastiti prihodi**

Članak 2.

(1)Vlastite prihode kao izvor financiranja čine prihodi koje JVP Umag ostvaruje obavljanjem poslova na tržištu i u tržišnim uvjetima.

(2)Vlastiti prihodi ostvareni pružanjem usluga vatrogasnog osiguranja javnih priredbi, događaja, objekata, prostora, tečajevi i osposobljavanje pučanstva/provođenje obuke iz zaštite od požara, administrativne i savjetodavne usluge vezane uz provedbu Zakona o zaštiti od požara i ostale usluge, ostvaruju se po cijenama iz Cjenika usluga Javne vatrogasne postrojbe Umag kojega donosi i odobrava Vatrogasno vijeće JVP Umag.   
(3)Troškovi vatrogasnih intervencija, osim intervencija koje uključuju spašavanje ljudi iz neposredne životne opasnosti do predaje unesrećenih osoba službi hitne medicinske pomoć ili zbrinjavanjem na drugi način, troškovi pripravnosti i upotrebe vatrogasnih vozila, trošak uporabe vatrogasne opreme i sredstava i cijena rada vatrogasca te usluge vatrodojave obračunavat će se po *Cjeniku vatrogasnih intervencija* Hrvatske vatrogasne zajednice, važećem na dan obračuna.

**Prihodi za posebne namjene**

Članak 3.

Ovaj izvor financiranja čine prihodi čije su korištenje i namjena utvrđeni posebnim propisima, a koje korisnik ostvaruje obavljanjem poslova iz svoje osnovne djelatnosti, na temelju posebnog propisa kojim je utvrđena namjena za koju se prikupljeni prihodi imaju utrošiti.

**Ostali prihodi za posebne namjene**

Članak 4.

(1) Zakonom o proračunu određeno je da su namjenski prihodi i primici i pomoći, donacije, prihodi za posebne namjene, prihodi od prodaje ili zamjene imovine te naknade s naslova osiguranja.

(2) Prihodi od donacija i drugi namjenski prihodi raspoređuju se i koriste isključivo na način i za namjenu koji je određen od donatora ili drugog izvora prihoda.

(3) JVP Umag može ostvarivati i namjenske prihode od donacija fizičkih osoba, neprofitnih organizacija, trgovačkih društava i od ostalih subjekata izvan općeg proračuna za koje ugovorom nije utvrđena njihova namjena

**Pomoći**

Članak 5.

Odredbe ovoga Pravilnika odnose se i na sredstva pomoći koje JVP Umag ostvari od inozemnih vlada i od međunarodnih organizacija te institucija i tijela EU.

**Opći prihodi i primici**

Članak 6**.**

(1) Odredbe ovoga Pravilnika odnose se i na sredstva proračuna.

(2) Opći prihodi i primici - u izvor financiranja opći prihodi i primici JVP Umag uključuje prihode koje ostvari iz proračuna gradova i općina, osnivača JVP Umag, a koji se planiraju u okviru podskupine Prihodi iz proračuna za financiranje redovne djelatnosti proračunskog korisnika.

(3) Za prihode iz izvora opći prihodi i primici namjena korištenja utvrđuje se planom proračuna.

(4) Rashodi planirani u financijskom planu JVP Umag iz ovog izvora financiranja podmiruju se do visine planiranih rashoda.

(5) Ostale pomoći - ovaj izvor se koristi za planiranje pomoći od ostalih subjekata unutar opće države.

Članak 7.

Sredstva koja JVP Umag ostvari vlastitom djelatnošću, sukladno članku 117. Zakona o vatrogastvu, mogu se koristiti za provedbu vatrogasne djelatnosti i aktivnosti.

Članak 8.

(1) Vlastiti prihodi koje planira ostvariti JVP Umag dio su proračuna većinskog osnivača Grada Umaga-Umago (u daljnjem tekstu: Grada) za iduće srednjoročno razdoblje i kao takvi planiraju se u financijskom planu JVP Umag.

(2) Vlastiti prihodi iskazuju se u računskom planu u okviru podskupine 661 Prihodi od prodaje proizvoda i robe te pruženih usluga.

(3) U financijskom planu JVP Umag planiraju se i rashodi koji će se financirati iz vlastitih prihoda.

**III. KORIŠTENJE VLASTITIH PRIHODA**

Članak 9.

(1) Vlastiti prihodi i namjena trošenja planiraju se u financijskom planu JVP Umag i proračunu Grada po izvorima, programima i aktivnostima.

(2) JVP Umag kao proračunski korisnik može koristiti vlastite prihode poštujući slijedeća pravila:

- ako su vlastiti prihodi naplaćeni u iznosu manjem nego što je planirano, proračunski korisnik može preuzeti i plaćati obveze samo u visini stvarno uplaćenih prihoda, odnosno raspoloživih sredstava, sve u skladu sa Zakonom o proračunu

- ako su vlastiti prihodi naplaćeni u višem iznosu nego što je planirano, korisnik može preuzeti i plaćati obveze iznad iznosa utvrđenih u proračunu, za naknadno utvrđene aktivnosti i/ili programe, a do visine uplaćenih sredstava

- naplaćeni vlastiti prihodi koji nisu iskorišteni u prethodnoj godini prenose se u proračun za tekuću proračunsku godinu.

(3) JVP Umag, kao proračunski korisnik, može koristiti namjenske prihode i primitke i pomoći, donacije, prihode za posebne namjene, prihode od prodaje ili zamjene imovine, naknade s naslova osiguranja poštujući slijedeća pravila:

- ako su prihodi za posebne namjene u proračun uplaćeni u nižem iznosu nego što je planirano, korisnik može preuzeti i plaćati obveze samo u visini stvarno uplaćenih, odnosno raspoloživih sredstava

- uplaćene, a manje planirane pomoći, donacije i prihode za posebne namjene mogu se izvršavati iznad iznosa utvrđenih u proračunu, a do visine uplaćenih sredstava

- uplaćeni i preneseni, a manje planirani namjenski primici od zaduženja mogu se izvršavati do visine uplaćenih, odnosno prenesenih sredstava, uz prethodnu suglasnost upravnog odjela nadležnog za financije i proračun Grada

- uplaćene i prenesene, a neplanirane pomoći, donacije, prihodi za posebne namjene i namjenski primici od zaduženja mogu se koristiti prema naknadno utvrđenim aktivnostima i/ili projektima u proračunu uz prethodnu suglasnost upravnog odjela nadležnog za financije i proračun Grada.

Članak 10.

(1) JVP Umag može ostvarivati namjenske prihode od donacija fizičkih osoba, neprofitnih organizacija, trgovačkih društava i od ostalih subjekata izvan općeg proračuna za koje ugovorom nije utvrđena njihova namjena.

(2) Prihodi od donacija i drugi namjenski prihodi raspoređuju se i koriste isključivo na način i za namjenu koji je određen od donatora ili drugog izvora prihoda.

(3) Donacije i pomoći za koje nije utvrđena namjena korištenja mogu se koristiti prema utvrđenim aktivnostima i projektima do visine uplaćenih sredstava.

(4) Za iznos nenamjenski utrošenih sredstava pomoći i donacija čije povrate zahtijeva uplatitelj JVP-u Umag umanjit će se proračunska sredstva u godini u kojoj mora vratiti primljena sredstva.

(5) JVP Umag ne može dati donaciju drugom proračunskom korisniku.

Članak 11.

(1) Prije stvaranja obveza za nabavu roba, radova ili usluga u iznosu koji prelazi 2.650,00 eura neovisno iz kojeg se izvora financira, potrebno je dobiti pisanu suglasnost nadležnog upravnog odjela Grada.

(2) Plaćanje predujma može se ugovoriti samo u iznimnim slučajevima i na temelju prethodne suglasnosti upravnog odjela nadležnog za financije i proračun Grada.

(3) Prilikom podnošenja zahtjeva u riznicu Grada JVP Umag je obvezna prioritetno teretiti izvor financiranja ostvarenih vlastitih prihoda, donacija, prihoda po posebnim propisima te općih prihoda i primitaka od pomoći, a tek nakon toga izvor opći prihodi i primici iz proračuna osnivača za pojedine aktivnosti i projekte.

Članak 12.

Vlastiti prihodi JVP Umag koristiti će se na način i prema prioritetima kako slijedi:

za podmirenje rashoda redovne djelatnosti za koju je registrirana

za podmirenje rashoda programskih aktivnosti

za podmirenje rashoda za nabavu i održavanje nefinancijske imovine

za podmirenje izdataka za financijsku imovinu i otplate zajmova.

**IV. PRAĆENJE VLASTITIH PRIHODA I IZVJEŠTAVANJE**

Članak 13.

(1) Zapovjednik JVP Umag odgovoran je za naplatu vlastitih prihoda i prihoda za posebne namjene te za izvršavanje rashoda i izdataka u skladu s namjenama i dinamikom ostvarivanja proračunskih prihoda i prihoda iz nadležnosti JVP Umag.

(2) Vlastiti prihodi ostvareni obavljanjem osnovne i ostalih djelatnosti, donacije, pomoći i prihodi po posebnim propisima uplaćuju se na jedinstveni račun riznice Grada .

Članak 14.

(1)JVP Umag u obvezi je dostavljati polugodišnje i godišnje financijske izvještaje s bilješkama upravnom odjelu nadležnom za financije i proračun Grada do isteka roka za predaju izvještaja nadležnoj instituciji.

(2) Godišnji izvještaj o poslovanju (ostvarenje financijskog plana i izvještaj o radu ) JVP Umag je obvezna dostaviti nadležnom tijelu gradske uprave Grada najkasnije u roku od mjesec dana od isteka roka za predaju godišnjeg financijskog izvještaja utvrđenog Pravilnikom o financijskom izvještavanju u proračunskom računovodstvu.

**V. PRIJELAZNE I ZAVRŠNE ODREDBE**

Članak 15.

Ovaj Pravilnik stupa na snagu danom donošenja i bit će objavljen na oglasnoj ploči i na web stranici JVP Umag.

Stupanjem na snagu ovog Pravilnika prestaje vrijediti Pravilnik o ostvarivanju i načinu korištenja vlastitih prihoda ostvarenih od obavljanja djelatnosti KLASA: 025-01/20-1/06; URBROJ: 2105/05-18-20-06 od dana 30.06.2020. godine.

KLASA:406-05/24-01/01

URBROJ:2105/05-18-24-03

Umag, 13.09.2024.

Predsjednik Vatrogasnog vijeća

Niko Čančarević

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Naziv proračunskog korisnika:

**GRAD UMAG –UMAGO**

**ZAHTJEV ZA ODOBRENJE STVARANJA OBVEZA U IZNOSU VEĆEM OD 2.650,00 eura**

Temeljem članka 13. Pravilnika o načinu korištenja vlastitih prihoda proračunskih korisnika Grada Umaga–Umago, podnosimo zahtjev za odobrenjem stvaranja obveza u iznosu većem od 2.650,00 eura

|  |  |
| --- | --- |
| DOBAVLJAČ: |  |
| IZNOS PLANIRANE OBVEZE: |  |
| NAMJENA: |  |
| IZVOR FINANCIRANJA: |  |
| POZICIJA PRORAČUNA: |  |
| IZJAVA: | Po navedenom zahtjevu proveden je postupak nabave sukladno Zakonu i Odluci o provedbi jednostavne nabave |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podnositelj zahtjeva:

|  |  |
| --- | --- |
| **POPUNJAVA NADLEŽNI UPRAVNI ODJEL** | |
| **ODOBRAVA SE**  stvaranje obveze navedene u Zahtjevu.  Ovjereni Zahtjev obvezno priložiti računu ili ugovoru prilikom plaćanja. | **NE ODOBRAVA SE**  stvaranje obveze navedene u Zahtjevu |
| Datum: | Datum: |
| Pročelnik nadležnog upravnog odjela: | Pročelnik nadležnog upravnog odjela: |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Naziv proračunskog korisnika:

**GRAD UMAG –UMAGO**

**ZAHTJEV ZA ODOBRENJE PLAĆANJA PREDUJMA**

Temeljem članka 13. Pravilnika o načinu korištenja vlastitih prihoda proračunskih korisnika Grada Umaga – Umago, podnosimo zahtjev za odobrenjem plaćanja predujma:

|  |  |
| --- | --- |
| DOBAVLJAČ: |  |
| IZNOS PONUDE: |  |
| NAMJENA: |  |
| IZVOR FINANCIRANJA: |  |
| POZICIJA PRORAČUNA: |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podnositelj zahtjeva:

|  |  |
| --- | --- |
| **POPUNJAVA UPRAVNI ODJEL ZA FINANCIJE I PRORAČUN** | |
| **ODOBRAVA SE**  plaćanje predujma navedenog u Zahtjevu.  Ovjereni Zahtjev obvezno priložiti ponudi prilikom plaćanja. | **NE ODOBRAVA SE**  plaćanje predujma navedenog u Zahtjevu |
| Datum: | Datum: |
| Pročelnica Upravnog odjela: | Pročelnica Upravnog odjela: |